b'\n_START_ARTICLE_\n83. obmo\xc4\x8dni \xc5\xa1tab Slovenske vojske\n_START_SECTION_\nZgodovina\n_START_PARAGRAPH_\nO\xc5\xa0TO je bil ustanovljen v veliki reorganizaciji TO RS v aprilu/maju 1991 v skladu z Zakonom o obrambi in za\xc5\xa1\xc4\x8diti, ki je bil sprejet 29. marca 1991 in stopil v veljavo 14. aprila istega leta: 30. aprila so bili ukinjeni ob\xc4\x8dinski \xc5\xa1tabi in naslednji dan (1. maja) ustanovljeni obmo\xc4\x8dni \xc5\xa1tabi. Obmo\xc4\x8dni \xc5\xa1tab je tako nastal z zdru\xc5\xbeitvijo Ob\xc4\x8dinskega \xc5\xa1taba Dravograd, Radlje ob Dravi, Ravne na Koro\xc5\xa1kem in Slovenj Gradec._NEWLINE_Leta 1998 je bila izvedena nova strukturna reorganizacija Slovenske vojske, s katero so bili ukinjeni obmo\xc4\x8dni \xc5\xa1tabi.\n_START_SECTION_\nVuzeni\xc4\x8dani v osamosvojitveni vojni\n_START_PARAGRAPH_\nLeto 1991 je bilo prelomno, prelomno za prebivalce Republike Slovenije, za njihovo nadaljnje \xc5\xbeivljenje, ki so ga za\xc4\x8drtali v juniju z osamosvojitvenim aktom. Strah pred mo\xc5\xbenim mirnim odhodom iz skupne dr\xc5\xbeave je bilo vodilo za preudarno ravnanje odgovornih mo\xc5\xbe Slovenije na vseh ravnem in vodilo za preventivno delovanje v \xc5\xa1tabih in poveljstvih enot Teritorialne obrambe (TO). Pripadniki TO so izvajali dolo\xc4\x8dene aktivnosti: prevoz in namestitve oboro\xc5\xbeitve na nove lokacije, skrite pred JLA, oz.njenimi slu\xc5\xbebami, zavarovanje skladi\xc5\xa1\xc4\x8da in poveljstva v Radljah pred nasilnimi vdori, \xc4\x8demur smo bili pri\xc4\x8da v nekaterih drugih krajih v Sloveniji. _NEWLINE_Vuzeni\xc4\x8dani, pripadniki TO, so bili v glavnini pripadniki 31.samostojne \xc4\x8dete TO Muta-Vuzenica (\xc4\x8deprav so jo raje in povsem upravi\xc4\x8deno imenovali 31.samostojna \xc4\x8deta Vuzenica-Muta, saj so bili v \xc4\x8deti v ve\xc4\x8dini Vuzeni\xc4\x8dani). Kot \xc5\xbee omenjeno je bila 31.samostojna \xc4\x8deta TO Muta-Vuzenica sestavljenja iz poveljstva \xc4\x8det in treh vodov in je skupno \xc5\xa1tela 97 pripadnikov, v svoji sestavi pa je imela tudi motorna vozila-tovornjake ter kombinirano vozilo. Mobilizacijsko mesto \xc4\x8dete je bil \xc5\xa0olski center na Caravaningu. _NEWLINE_Usposabljanje \xc4\x8dete se je pred letom 1991 odvijalo v glavnini na doma\xc4\x8dem terenu, razen v primerih specifi\xc4\x8dnega usposabljanja kot je bilo bojno streljanje, simulacija postopkov \xc4\x8dete za poveljujo\xc4\x8di kader kot ostale pripadnike. _NEWLINE_Marsikatera prigoda, tudi pasiven odpor na vajah, je bila izto\xc4\x8dnica za smeh med pripadniki TO in to kljub jezi in slabi volji komandirjev. Kdo od Vuzeni\xc4\x8danov se ne spomni 3.voda, poznanega tudi kot Bali\xc5\xa1ev vod, ki je glavnino svojega usposabljanja pre\xc5\xbeivel na mostu \xc4\x8dez reko Dravo v pripravu mostu za ru\xc5\xa1enje. Glavnina \xc4\x8dete se je nahajala na levem bregu Drave z nalogo blokirati prevoznost \xc4\x8deste Dravograd-Maribor. _NEWLINE_Pripravljenost na prihajajo\xc4\x8de dogodke je \xc4\x8deta preverjala na tridnevnem usposabljanju v za\xc4\x8detku junija na \xc5\xa1ir\xc5\xa1eom obmo\xc4\x8dju Koro\xc5\xa1e. Sam za\xc4\x8detek vaj je potekal po ustaljenjem scenariju, ki pa se je hitro kon\xc4\x8dal z razdelitvijo bojne municije oz. ostrega streliva. Vsakdo je verjetno pri sebi za\xc4\x8dutil, da je "vrag odnesel \xc5\xa1alo", ko so v treh dneh prekri\xc5\xbearili Koro\xc5\xa1ko od Slovenj Gradca pa vse do Brezna oz. O\xc5\xbebalta. _NEWLINE_Vpra\xc5\xa1anja, vezana na prejeto bojno strelivo, so izra\xc5\xbeala nejasne ob\xc4\x8dutke, morda strah, a kljub temu ni bilo mogo\xc4\x8de skriti odlo\xc4\x8denosti, da zavarujejo in branijo "svoje" oro\xc5\xbeje v lasti TO, poveljujo\xc4\x8de \xc5\xa1tabe ter ostalo opremo TO. Niti pomisliti ni bilo mogo\xc4\x8de, da si bo nekdo vzel pravico, da bi z njo vzel kaj drugega. _NEWLINE_Dogodki pred razglasitvijo osamosvojitve, vezani na 31.samostojno \xc4\x8deto Muta-Vuzenica, so se odra\xc5\xbeali v namestitvi druge \xc4\x8dete in na njihovo mobilizacijsko mesto. Marsikateri pripadnik te \xc4\x8dete se je spra\xc5\xa1eval zakaj in \xc4\x8demu in danesbi lahko rekli, povsem upravi\xc4\x8deno. _NEWLINE_Ob\xc4\x8dutki pri razglasitvi osamosvojitve, sajenje lip tudi v Vuzenici, navdu\xc5\xa1enost Vuzeni\xc4\x8danov, ki so delili z ostalimi sodr\xc5\xbeavljani, vera v lep\xc5\xa1i jutri... _NEWLINE_27.06.1991 je iz Maribora krenila motorizirana kolona JLA 17-ih vozil, od tega 9 oklepnikov, s ciljem zavarovanja dr\xc5\xbeavne meje skupaj z vojaki JLA, name\xc5\xa1\xc4\x8denimi v kasarni Bukovje. Razli\xc4\x8dne in spreminjajo\xc4\x8de se informacije tako medijske kot tiste od ust do ust, so med pripadniki 31.samostojne \xc4\x8dete TO Muta-Vuzenica budile niz vpra\xc5\xa1anj, ki so si jih postavljali po telefonu, vpra\xc5\xa1anja, nasloveljena na \xc5\xa1tab TO, kaj je z mobilizacijo; odgovor, ki je bil podan, pa jih je prepri\xc4\x8dal, da so njihovi tovari\xc5\xa1i v drugih enotah uspeli zaustaviti kolono na njeni poti do Maribora proti Dravogradu. Verjeli so, morda tudi upali, pa tudi dvomili in izkazalo se je, da je bil njihov dvom upravi\xc4\x8den.\n_START_SECTION_\nMobilizacija 31.samostojne \xc4\x8dete TO Muta-Vuzenice\n_START_PARAGRAPH_\nMobilizacija 31.samostojne \xc4\x8dete TO Muta-Vuzenica je stekla 27.06.1991 ob 13:30. Sama mobilizacija je potekala po preverjenem sistemu s pomo\xc4\x8djo narodne za\xc5\xa1\xc4\x8dite, kurirjev in ob\xc4\x8danov, koristila so se vsa sredstva komunikacij, kar je pripeljajo do tega, da marsikateri pripadnik ni niti \xc4\x8dakal pisnega dokumenta, ampak se je takoj odzval in prihitel na mobilizacijsko mesto. _NEWLINE_Zaradi posekanega drevja na Caravaningu in klancu Muta-Caravaning je bil dostop do mobilizacijskega mesta z vozili nemogo\xc4\x8d, kar pa ni motilo njenih pripadnikov, problem se je pojavil pri prevozu oro\xc5\xbeja in njihov transportnih vozil do njih. Na osnovi povelja se je \xc4\x8deta premaknila preko hidroelektrarne Vuzenica na desni breg Drave, kjer se je dokon\xc4\x8dno formirala in oskrbela s svojim oro\xc5\xbejem in strelivom ter na Sv.Vidu do\xc4\x8dakala tudi vozila. S pogledi so spremljali kolono JLA, katero so zaustavljali ob\xc4\x8dani Mute in Vuzenice, a zaustaviti jim je ni uspelo._NEWLINE_V pravem neurju in de\xc5\xbeju so tovornjake opremili s ceradami ter jih takoj izkoristili za premik na lokacijo pokopali\xc5\xa1\xc4\x8da in kmetije \xc5\xa0traser s ciljem blokade premikajo\xc4\x8de se kolone. Na tej lokaciji so se na\xc5\xa1le skoraj vse enote nekdanjega \xc5\xa0taba TO Radlje ob Dravi, saj je na osnovi reorganizacije TO le-ta pripadala obmo\xc4\x8dnemu \xc5\xa1tabu TO Slovenj Gradec. _NEWLINE_\xc4\x8ceta se je s svojo nalogo nahajala na \xc5\xa1ir\xc5\xa1i lokaciji pokopali\xc5\xa1\xc4\x8da in do\xc5\xbeivela svojo prvo prigodo, vezano na prehrano-zaradi mo\xc4\x8dnega de\xc5\xbeja so bile porcije od prejetja pa do zau\xc5\xbeitja okusnega ri\xc4\x8deta skoraj polne vode. Re\xc5\xa1itev je del pripadnikov na\xc5\xa1el v kori\xc5\xa1\xc4\x8denju mrli\xc5\xa1ke ve\xc5\xbeice za jedilnico. Preostali del \xc4\x8dete ni imel tega privilegija in kot se je izkazalo, je zato ostal brez obroka. Mokri in premra\xc5\xbeeni (veliko pripadnikov je zaradi naglice pozabilo na dodatna obla\xc4\x8dila) so se nekako spravili v red na seniku in hlevu kmetije \xc5\xa0traser. _NEWLINE_Pri opravljanju bojnih nalog se je izkazala pomanjkljivost vez med enotami, pa saj jih niti niso imeli, prav tako se je pokazala pomanjkljivost v izredno slabi oz.zastareli oboro\xc5\xbeitvi. Komunikacija s policijo je bila slaba ali pa je sploh ni bilo, tako, da o skupnem delovanju ni bilo govora. Skladno s situacijo in na osnovi prejetih povelij so izvr\xc5\xa1evali naloge s ciljem blokade kolone pred Gortino. Kljub izvr\xc5\xa1enimi nalogam vseh enot se je kolona izmuznila in nadaljevala svojo pot proti Dravogradu, tudi zaradi predhodno na\xc5\xa1tetih razlogov. Blokada pred Dravogradom je vzdr\xc5\xbeala, tako, da so prejeli povelje, da se \xc4\x8deta premakne na desni breg Drave v Trbonje, kjer se sre\xc4\x8da z 2.\xc4\x8deto Koro\xc5\xa1kega odreda. _NEWLINE_Na osnovi prejeta povelja od poveljnika obmo\xc4\x8dne TO Koro\xc5\xa1ke je \xc4\x8deta skupaj s \xc4\x8deto Koro\xc5\xa1kega odreda naredila premik od Trbonj do polo\xc5\xbeajev pred kasarno v Bukovju. \xc4\x8ceta je prejeti ukaz izvr\xc5\xa1ila, \xc4\x8deprav smaa, brez \xc4\x8dete Koro\xc5\xa1kega odreda. Glede na konfiguracijo terena in njegovo odprtost desnega brega Drave v primerjavi z levim bregom so jih, oni pa njih, spremljali vojaki JLA iz kolone in proti njim usmerili cevi svojega te\xc5\xbekega oro\xc5\xbeja in oklepnikov. Cevi so "potovale" skladno s premiki 31.\xc4\x8dete in delovanjem. Teren na desnem bregu Drave, dejansko cesta Trbonje-Dravograd ter izredna strmina nad in pod njo, je bil izredno te\xc5\xbeak za strate\xc5\xa1ko zavzemanje polo\xc5\xbeaja.\n_START_SECTION_\nStatisti\xc4\x8dni podatki o \xc4\x8deti\n_START_PARAGRAPH_\n- Odzivnost pripadnikov na osnovi prejetih (ali brez) pozivov o mobilizaciji je bila preko 90% v \xc4\x8deti, preostali del pripadnikov \xc4\x8dete, razen ene izjeme, je bil uvr\xc5\xa1\xc4\x8den v druge enote zaradi posebnih razlogov ali potreb, torej se lahko zaklju\xc4\x8di, da je bila odzivnost Vuzeni\xc4\x8danov in Mu\xc4\x8danov preko 98%,_NEWLINE_- Osebna anga\xc5\xbeiranost pripadnikov in tudi skupna anga\xc5\xbeiranost sta bili na zelo visoki ravni,_NEWLINE_- Pripravljenost za skupnost in izpolnjevanje ciljev sta bili zelo visoki,_NEWLINE_- \xc4\x8ceta se je zavedala, da je JLA, v kateri so se vsi pripadniki u\xc4\x8dili vojskovanja, dejansko postala njihov nasprotnik, ki jim grozi, njihovim dru\xc5\xbeinam in najbli\xc5\xbejim, novoustanovljeni dr\xc5\xbeavi in enotno stali\xc5\xa1\xc4\x8de vseh pripadnikov je bilo, da z vsemi svojimi mo\xc4\x8dmi in sredstvi to prepre\xc4\x8di.\n_START_SECTION_\nOgnjeni krst\n_START_PARAGRAPH_\n\xc4\x8ceta je do\xc5\xbeivljala svoje ognjene krste zaporedoma, od samospro\xc5\xbeitve zastarelega oro\xc5\xbeja do prvih strelov s strani JLA vse do strelov sovra\xc5\xbenih ostrostrelcev. Pravi ali \xc5\xa1e ve\xc4\x8dji ognjeni krst so do\xc5\xbeiveli, ko sta nad Dravogradom prihrumeli dve lovski letali ter z mitraliranjem zasuli bregove Bukovja, kjer se je nahajala 31.\xc4\x8deta in odvrgli svoj tovor bomb v reko Dravo. Nenormalen psihi\xc4\x8dni pritisk delovanja letal ter svojo nemo\xc4\x8d ob trofejni oboro\xc5\xbeitvi so do\xc5\xbeivljali vsi pripadniki \xc4\x8dete._NEWLINE_V lepem son\xc4\x8dnem dnevu so se na pripadnikih 31.\xc4\x8dete posu\xc5\xa1ile boleke in "\xc4\x8dizme", kar je povzro\xc4\x8dilo te\xc5\xbeave z \xc5\xbeulji na nogah, saj je bila \xc4\x8deta v nenehnem gibanju in spreminjanju polo\xc5\xbeajev. Po\xc4\x8dasi se je za\xc4\x8dela ogla\xc5\xa1ati \xc5\xa1e lakota, saj zaledne slu\xc5\xbebe niso dostavile hrane, ki je bila sicer pripravljena za njih in nato vrnjena. Tudi intervente hrane niso bili dele\xc5\xbeni-za vsakega pripadnika mini pa\xc5\xa1teta, sok in kruh. Zve\xc4\x8der se je \xc4\x8deta vra\xc4\x8dala v Trbonje na ve\xc4\x8derjo in po\xc4\x8ditek. Resnici na ljubo je ve\xc4\x8derjalo dokaj malo borcev, saj je bila utrujenost zelo velika._NEWLINE_\xc4\x8ceta je \xc5\xbeelela s ciljem izvr\xc5\xa1itve naloge posesti najbolj\xc5\xa1i polo\xc5\xbeaj za napad na kasarno in blokado ceste proti Trbonjam. Na osnovi razgovora poveljnika \xc4\x8dete poveljnikom \xc5\xa1taba TO in prejetju novega povelja je \xc4\x8deta posedla svoje polo\xc5\xbeaje.\n_START_SECTION_\nIz zapisov komandirja 31.samostojne \xc4\x8dete Muta-Vuzenica, Poro\xc4\x8dnik Anton Pridigar-Zvonko\n_START_PARAGRAPH_\n29. 06. 1991_NEWLINE_Po zgodnjem vstajanju so se nam pridru\xc5\xbeila tudi vozila, izvedemo premik proti kasarni in \xc4\x8deta prejme ukaz o bojnem delovanju. Posedamo polo\xc5\xbeaje in delujemo skladno s prejetim ukazom. Zaradi konfiguracije terena in njegove povr\xc5\xa1ine izvajamo patruljiranje in postavljamo zasede na dodeljenem terenu._NEWLINE_30. 06. 1991_NEWLINE_Poveljstvo in dva voda \xc4\x8dete se stacionirajo na kmetijah pred kasarno, od koder se posedajo polo\xc5\xbeaji in izvajajo bojne naloge. \xc4\x8ceta je svoje naloge izvajala 24 ur na dan. \xc4\x8ceti je dodan vod za ognjeno podporo z Raven na Koro\xc5\xa1kem. V ve\xc4\x8dernem \xc4\x8dasu \xc4\x8deta dobi prvega ujetnika, pod\xc4\x8dastnika iz kasarne Bukovje, ki je bil med drugim nam dobro poznan in nenazadnje kolega pri slu\xc5\xbeenju vojnega roka poveljnika \xc4\x8dete. Ujetnika smo pospremili na za to dolo\xc4\x8deno mesto. V no\xc4\x8dnem \xc4\x8dasu prejmemo obvestilo o mo\xc5\xbenem helikopterskem napadu, na kar seveda odreagiramo \xc5\xa1e z ve\xc4\x8djo budnostjo in popolnim izvajanjem ukrepov zavarovanja in bojnega delovanja._NEWLINE_01. 07. 1991_NEWLINE_Obdr\xc5\xbeimo polo\xc5\xbeaje in saniramo za\xc4\x8detne te\xc5\xbeave. Preskrba s hrano ste\xc4\x8de utdi s pomo\xc4\x8djo gasilcev iz Trbonj, dele\xc5\xbeni smo hrane iz doma\xc4\x8de gostilne Merx zaradi prizadevnosti njenega \xc5\xa1efa. Pomanjkanje hrane pa tudi obla\xc4\x8dil na za\xc4\x8detku je spro\xc5\xbeilo akcijo oz. reakcijo doma\xc4\x8dih in vseh Vuzeni\xc4\x8danov tako, da so nas skoraj zasuli s hrano in obleko, zahvalili smo se jim za njihovo pripravljenost in zato \xc5\xa1e enkrat s tega mesta re\xc4\x8dem-HVALA VSEM. Veselje so nam pripravile enote TO, ki so prevzele mejne stra\xc5\xbenice, bogato zalo\xc5\xbeene s sodobnim oro\xc5\xbejem in ga nam nemudoma dostavile, da smo bili popolnoma na novo oboro\xc5\xbeeni. S sodobnim pehotnim in protioklepnim oro\xc5\xbejem ter pripadajo\xc4\x8do municijo, z bombami, tromblomi... Nova oboro\xc5\xbeitev je zelo dvignila na\xc5\xa1o bojno moralo. _NEWLINE_02. 07. 1991_NEWLINE_Posedanje novih polo\xc5\xbeajev za bojno delovanje na kolono JLA preko Drave in posedanje polo\xc5\xbeajev za napad na kasarno. Nov polo\xc5\xbeaj netrzajnih topov za ognjeno podporo in formiranje skupin za protioklepno delovanje. Najava bojnega delovanja voaj\xc5\xa1kih letal je sovpadla z njihovim grmenjem. Letali sta mitraljirali na\xc5\xa1e polo\xc5\xbeaje in polo\xc5\xbeaje ostalih enot. Letala, proti katerim smo bili brez mo\xc4\x8di kljub poskusom njihove onesposobitve. Njihovo streljanje je kljub na\xc5\xa1i nemo\xc4\x8di v nas vzbudilo bes in sovra\xc5\xa1tvo. Psiholo\xc5\xa1ki u\xc4\x8dinek njihovega delovanja je stre\xc5\xa1en._NEWLINE_V \xc4\x8dasu ogleda polo\xc5\xbeajev skupaj s poveljnikom obmo\xc4\x8dnega \xc5\xa1taba TO in njegovim pomo\xc4\x8dnikom se je pri\xc4\x8delo izvajati bojno delovanje oz. streljanje na nasprotnika, na JLA na obeh lokacijah, na kasarno in na kolono. Ponovno se je pokazala pomanjkljivost komuniciranja in pa tudi samovoljne nekaterih poveljnikov enot, ki so dolo\xc4\x8dena povelja izvr\xc5\xa1ili po svoji logiki. 2.vod na\xc5\xa1e \xc4\x8dete je do\xc5\xbeivel in prvi ob\xc4\x8dutil u\xc4\x8dinke streljanja. Sre\xc4\x8da je bila na na\xc5\xa1i strani, na povelje poveljnika \xc4\x8dete je vod zapustil polo\xc5\xbeaj, ki je bil \xc4\x8dez nekaj trenutkov prere\xc5\xa1etan z minami in minometov. Na ognjeno pripravo napada enot TO je odgovorila kolona in vojaki JLA iz kasarne. \xc4\x8ceta se je zna\xc5\xa1\xc4\x8da v srditem ognju-streljanju, kjer so razli\xc4\x8dni projektili cefrali drevje, zemljo in travo in se odbijali od kamenja na terenu povsod okrog. Na\xc5\xa1i polo\xc5\xbeaji so bili ve\xc4\x8d ur pod nenehnim ognjem s sovra\xc5\xbene strani. Sami boji v Dravogradu so bili opisani ve\xc4\x8dkrat, potekali so v vojni, kjer je marsikaj mogo\xc4\x8de, ostane samo resnica in izid bojev, to pa je, da lahko zdaj \xc5\xbeivimo v lastni dr\xc5\xbeavi. Pa \xc5\xa1e ena resnica je-vsi pripadniki 31.samostojne \xc4\x8dete Muta-Vuzenica so \xc4\x8dastno in z vso odgovornostjo brez razmi\xc5\xa1ljanja o sebi in posledicah izpostavili svoja \xc5\xbeivljenja za izvr\xc5\xa1itev prejetih nalog in izvr\xc5\xa1ili so jih uspe\xc5\xa1no. Zaradi ogromnih naporov, tako fizi\xc4\x8dnih kot psihi\xc4\x8dnih, je v \xc4\x8deti pri\xc5\xa1lo do manj\xc5\xa1ih po\xc5\xa1kodb._NEWLINE_Ukaz o prenehanju bojev smo do\xc5\xbeiveli ob 21:00. \xc4\x8ceta v bojnem delovanju v Dravogradu na sre\xc4\x8do ni utrpela ne ranjenih in ne mrtvih. Za uspe\xc5\xa1no bojno delovanje in izvr\xc5\xa1itev povelij se kot poveljnik 31.samostojne \xc4\x8dete TO Muta-Vuzenica zahvaljujem vsem soborcem in \xc5\xa1e posebej kolegom \xc4\x8dastnikom in pod\xc4\x8dastnikom na\xc5\xa1e enote. _NEWLINE_03. 07. 1991_NEWLINE_\xc4\x8ceta je preko no\xc4\x8di in naslednji dan utrdila polo\xc5\xbeaje. Popolnitev \xc4\x8dete z 9-imi movimi pripadniki TO, ki pa so bili zopet v ve\xc4\x8dini Vuzeni\xc4\x8dani._NEWLINE_04. in 05. 07. 1991_NEWLINE_\xc4\x8ceta je ostala na svojih polo\xc5\xbeajih, budna in \xc5\xa1e mo\xc4\x8dnej\xc5\xa1a. Kolona JLA se je predala, enako tudi kasarna. S ponosom in z veseljem smo spremljali predajo in odhod pripadnikov JLA v ujetni\xc5\xa1tvo._NEWLINE_05. 07. 1991_NEWLINE_Rezultati sestanka na obmo\xc4\x8dnem \xc5\xa1tavu TO so prinesli \xc4\x8deti prepotreben odmor do 08.07.1991. Na osnovi povelja se je \xc4\x8deta vrnila na izhodi\xc5\xa1\xc4\x8dno mobilizacijsko mesto na Caravaningu. Pred predajo oro\xc5\xbeja v hrambo je bil postroj \xc4\x8dete, ki je bil brez vsakr\xc5\xa1nih namenov in predpriprav izredno slovesen in je iz\xc5\xbeareval ponos, ponos pripadnosti \xc4\x8deti in ponos nad opravljeno nalogo ter ponos pripadnosti TO, ki je uspela izbojevati zmago in s tem samostojno Slovenijo._NEWLINE_08. do 12. 07. 1991_NEWLINE_Na mobilizacijskem mestu na Caravaningu je \xc4\x8deta v polnem \xc5\xa1tevilu 08.07.1991 prejela ukaz, da zavaruje dr\xc5\xbeavno mejo z Avstrijo na odesku Vi\xc4\x8d do mejnega prehoda Radelj. Domovanje so nam nudile karavle Bistri\xc5\xa1ki jarek, Vi\xc4\x8d in Ko\xc5\xa1enjak. Vodstvo \xc4\x8dete se je namestilo skupaj s 3.vodom v Bistri\xc5\xa1kem jarku, 2.vod na Vi\xc4\x8du in prvi vod na Ko\xc5\xa1enjaku. Na osnovi ukaza je morala \xc4\x8deta organizirati lastno kuhinjo. Imeli smo sre\xc4\x8do, saj so kuhinje na karavlah ostale nepo\xc5\xa1kodovane, pa tudi nekaj \xc5\xbeive\xc5\xbea se je na\xc5\xa1lo v shrambah. Formacijski kuharji (vsak vod je imel svojega) so se kljub skepsi izvrstno izkazali, pa tudi kak neravno "mojsterski" kuharski poskus smo prestali. _NEWLINE_Zaupno nalogo je \xc4\x8deta (kot vedno) v celoti izpolnila. 12.07.1991 so se pripadniki \xc4\x8dete vrnili v civilno \xc5\xbeivljenje, k svojim doma\xc4\x8dim in na svoja delovna mesta.'